เอกสารแนบ 3 

1)  รายชื่อกรรมการและผู้บริหาร บมจ. ฟอลคอนประกันภัย (บริษัทร่วม)

  ------------------------------- ---------------------------------------
  ชื่อ                              ตำแหน่ง

  1. นายสุจินต์ หวั่งหลี                กรรมการผู้มีอำนาจลงนาม

  2. นางคนึงนิจ ภิรมย์                กรรมการผู้มีอำนาจลงนาม

  3. นายซัน หว่า คว็อค               กรรมการผู้มีอำนาจลงนาม

  4. ดร. เอกชัย จันทร์ทายะวิจิตร       กรรมการผู้มีอำนาจลงนาม

  5. นายโอฬาร วงศ์สุรพิเชษฐ์          กรรมการผู้มีอำนาจลงนาม, ประธานบริหารสูงสุด
  ------------------------------- ---------------------------------------

เอกสารแนบ 4 รายงานคณะกรรมการตรวจสอบ ประจำปี 2550

คณะกรรมการตรวจสอบ ประกอบด้วยกรรมการอิสระของบริษัท คือ ศาสตราจารย์หิรัญ รดีศรี เป็น
ประธานคณะกรรมการตรวจสอบ นายประมนต์ สุธีวงศ์ และ นายเกียรติ ศรีจอมขวัญ เป็น
กรรมการตรวจสอบ

คณะกรรมการตรวจสอบของบริษัท นวกิจประกันภัย จำกัด (มหาชน) มีอำนาจหน้าที่
สอบทานรายงานทางการเงินของบริษัทเพื่อความถูกต้องตามมาตรฐานทางบัญชี
สอบทานระบบการควบคุมภายใน
การตรวจสอบภายในและการปฏิบัติตามข้อกำหนดและกฎหมายที่เกี่ยวข้องของบริษัท
พิจารณาการเปิดเผยข้อมูลของบริษัทสำหรับรายการเกี่ยวโยงกันหรืออาจมีความขัดแย้งทางผลประโยชน์
พิจารณาเสนอแต่งตั้งผู้สอบบัญชี สอบทานให้บริษัทมีระบบบริหารความเสี่ยงที่มีประสิทธิภาพ
รายงานผลการปฏิบัติงานของคณะกรรมการตรวจสอบให้คณะกรรมการบริษัทอย่างน้อยปีละ 4 ครั้ง
จัดทำรายงานการกำกับดูแลกิจการของคณะกรรมการตรวจสอบ
โดยเปิดเผยไว้ในรายงานประจำปีของบริษัทรวมทั้งปฏิบัติหน้าที่อื่นตามที่คณะกรรมการบริษัทจะมอบหมาย
สามารถดำเนินการว่าจ้างที่ปรึกษาเฉพาะด้านนั้นๆได้

ในรอบปี 2550 คณะกรรมการตรวจสอบมีการประชุม จำนวน 10 ครั้ง สรุปผลการปฏิบัติงานดังนี้

1.  สอบทานงบการเงินรายไตรมาส และรายงานการเงินประจำปี
    คณะกรรมการตรวจสอบได้มีการเชิญผู้สอบบัญชีมาประชุมร่วมกับผู้บริหาร
    ผู้อำนวยการฝ่ายการเงินและสำนักตรวจสอบภายใน
    เพื่อให้มั่นใจว่างบการเงินที่ผู้สอบบัญชีรายงานแสดงความเห็น ถูกต้องตามมาตรฐานการบัญชี
    และเปิดเผยข้อมูลอย่างเพียงพอครบถ้วนและเชื่อถือได้ ข้อสังเกตต่างๆของผู้สอบบัญชี
    ในการประชุมกับบริษัททุกครั้งจะได้รับการพิจารณาและนำมาปรับปรุงในการบันทึกบัญชีอย่างเหมาะสมเสมอ
    นอกจากนี้ได้ประชุมหารือ กับผู้สอบบัญชี โดยเฉพาะ 1 ครั้งในรอบปี
    เพื่อให้มั่นใจว่างบการเงินดังกล่าวได้จัดทำขึ้นโดยไม่มีอุปสรรคและมีความเป็นอิสระ

2.  สอบทานระบบการควบคุมภายใน
    คณะกรรมการตรวจสอบได้สอบทานและประเมินระบบการควบคุมภายใน
    โดยสำนักตรวจสอบภายในและผู้สอบบัญชีอย่างสม่ำเสมอ ซึ่งสรุปผลสอดคล้องกันว่า
    ไม่พบข้อบกพร่องที่เป็นสาระสำคัญ มีความเพียงพอและเหมาะสม
    อย่างไรก็ตามบริษัทยังไม่สามารถว่าจ้างผู้เชี่ยวชาญเข้าตรวจสอบระบบสารสนเทศของบริษัทมาตั้งแต่ใช้ระบบนี้
    จึงยังไม่มีความมั่นใจในความถูกต้องสมบูรณ์ของระบบสารสนเทศบริษัท
    เนื่องจากผู้ตรวจสอบภายในของบริษัทไม่มีความสามารถตรวจสอบระบบสารสนเทศ
    นอกจากนี้คณะกรรมการตรวจสอบได้พิจารณาแผนการตรวจสอบประจำปี พ.ศ.2550
    พร้อมให้ข้อเสนอแนะกับผู้ตรวจสอบภายใน
    ที่จะนำมาปรับปรุงงานตรวจสอบให้เหมาะสมตลอดเวลา ในปี 2550

3.  การบริหารความเสี่ยง บริษัทได้มอบหมายให้
    คณะอนุกรรมการบริหารความเสี่ยงเป็นผู้รับผิดชอบเบื้องต้น
    ขณะนี้อยู่ในระหว่างการทบทวนความเสี่ยง ระดับของความเสี่ยง
    และแผนการบริหารความเสี่ยง
    คณะกรรมการตรวจสอบอยู่ระหว่างติดตามผลการประเมินและปรับปรุงแผนการบริหารความเสี่ยง

4.  สอบทานมีการเปิดเผยรายการที่เกี่ยวโยงกันและปฏิบัติตามกฎหมาย
    ข้อบังคับและประกาศของทางการและหน่วยกำกับดูแล
    ซึ่งบริษัทฯได้ถือปฏิบัติตามแนวทางของคณะกรรมการกำกับหลักทรัพย์และตลาดหลักทรัพย์
    ตลาดหลักทรัพย์แห่งประเทศไทย
    สำนักงานคณะกรรมการกำกับและส่งเสริมการประกอบธุรกิจประกันภัย
    และกฎหมายที่เกี่ยวข้องกับธุรกิจของบริษัท ในปี 2550 ได้สอบทานรายการเกี่ยวโยง
    การขายเงินลงทุนในบริษัทย่อย บริษัท นวสากล จำกัด และ
    รายการรับโอนความผิดและการชดใช้ค่าสินไหมทดแทนจาก บริษัท ไทยสมุทรประกันภัย จำกัด
    ซึ่งได้รายงานให้ตลาดหลักทรัพย์แห่งประเทศไทยตามขั้นตอนแล้ว

5.  คณะกรรมการตรวจสอบได้มีการประเมินตนเองของคณะกรรมการตรวจสอบ
    ปรากฏผลในระดับดี มีข้อสังเกตบางประการที่จะต้องปรับปรุงต่อไป

6.  สอบทานผลการประเมินระบบการควบคุมภายใน
    และระเบียบวิธีปฏิบัติการลงทุนประกอบธุรกิจอื่นของบริษัทประกันวินาศภัย
    ซึ่งบริษัทปฏิบัติการลงทุนภายใต้ขอบเขตและประกาศกระทรวงพาณิชย์ เรื่อง การลงทุน

7.  การกำกับดูแลกิจการที่ดี
    บริษัทฯให้ความสำคัญในการบริหารงานตามหลักการของการกำกับดูแลกิจการที่ดี
    โดยกำหนดไว้ในนโยบายธุรกิจของบริษัทฯ เพื่อให้มีความโปร่งใส และมีจริยธรรม
    สร้างความเชื่อมั่นแก่ผู้เอาประกันภัย พนักงาน ผู้ถือหุ้นและสังคมโดยทั่วไป

คณะกรรมการตรวจสอบเห็นว่า บริษัทยึดถือนโยบายการกำกับดูแลกิจการที่ดีเป็นสำคัญ
มีระบบการควบคุมภายในที่เพียงพอเหมาะสม พร้อมทั้งมีการติดตามและประเมิน
สถานการณ์อย่างสม่ำเสมอ
อย่างไรก็ตามบริษัทยังไม่สามารถว่าจ้างผู้เชี่ยวชาญเข้าตรวจสอบระบบสารสนเทศของบริษัท
ตามข้อเสนอแนะของคณะกรรมการตรวจสอบ
เนื่องจากผู้ตรวจสอบภายในของบริษัทไม่มีความสามารถตรวจสอบระบบสารสนเทศ

คณะกรรมการตรวจสอบได้เสนอต่อคณะกรรมการบริษัทแต่งตั้ง นายโสภณ เพิ่มศิริวัลลภ แทน
นางสาวสุมาลี รีวราบัณฑิต และหรือ นางนงลักษณ์ พุ่มน้อย และหรือ นางสาวรุ้งนภา เลิศสุวรรณกุล
จากบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทสำหรับปี 2551
โดยปฏิบัติหน้าที่ในฐานะผู้สอบบัญชีเป็นอย่างดีตลอดมาด้วย ทักษะ ความรู้
ความสามารถและความเข้าใจในธุรกิจ
และได้ตรวจสอบแล้วถูกต้องตามหลักเกณฑ์สำนักงานคณะกรรมการกำกับหลักทรัพย์และตลาดหลักทรัพย์ที่กำหนด
พร้อมทั้งค่าตอบแทนผู้สอบบัญชี ซึ่งบริษัทเป็นผู้ดำเนินการ เพื่อเสนอต่อที่ประชุมสามัญผู้ถือหุ้นต่อไป

(ศาสตราจารย์หิรัญ รดีศรี)

ประธานกรรมการตรวจสอบ

26 กุมภาพันธ์ 2551